**Budapest Főváros Önkormányzata Közgyűlésének 21/2023. (X. 6.) önkormányzati rendelete**

a fővárosi közösségi költségvetési program általános szabályairól

4. § A közösségi költségvetési projektek megvalósítása céljából ötletpályázatra benyújtott ötlet

j) nem irányulhat valamely meghatározott művészeti alkotás létrehozására,

k) nem sértheti az emberi méltóságot, nem irányulhat kirekesztésre és nem lehet erre alkalmas, továbbá

l) nem irányulhat olyan fejlesztésre, amelynek megvalósítása külső körülmény miatt az ötlet beadásától számított egy éven belül nem kezdődhet meg

7. §

(3) Amennyiben az ötletekre vonatkozó feltételeknek megfelelés a (2) bekezdés szerint sem biztosítható, az elutasítás okának a honlapon való közzététele mellett az ötletet el kell elutasítani, és az elutasításról az ötletbeadót öt napon belül értesíteni kell.

(3a) Amennyiben az ötlet azért kerül elutasításra, mert nem felel meg a 4. § l) pontjában foglalt feltételnek, az elutasítás indokolásában fel kell tüntetni, hogy az ötlet várhatóan mikortól felel meg az ötletekre vonatkozó feltételeknek, és erről az ötletbeadót tájékoztatni kell.

10. §

(1) Az adott évi közösségi költségvetési keretösszegből elsődlegesen azoknak az ötleteknek a megvalósítására kerülhet sor, amelyek a szavazás során – ha kategóriák kerültek megállapításra, kategóriánként külön-külön – a legtöbb szavazatot kapták, és a közösségi költségvetési keretösszegből – kategóriák esetén az adott kategória-keretösszegből – még megvalósíthatók. Az adott évi közösségi költségvetési keretösszegből megvalósítandó ötletekről (a továbbiakban: nyertes ötletek) szóló döntést a szavazásra nyitva álló időszak végét követő tíz napon belül a honlapon nyilvánosságra kell hozni.

(1a) Ha a nyertes ötlet megvalósításának helyszínét a Fővárosi Önkormányzat jelöli ki, akkor a helyszín kijelölésekor - a nyertes ötlet jellegére, rendeltetésére is tekintettel - szakmai indokoltság esetén előnyben részesíthetők azok a kerületek, amelyek területén a legkevesebb nyertes ötlet valósul meg. A helyszín kiválasztásainak szempontjait a 13. § (3) bekezdése szerinti tájékoztatásban meg kell jeleníteni.

13. §

(2) A közösségi költségvetésről a honlapon közérthető tájékoztatót kell közzétenni. A nyertes ötlet megvalósulásának aktuális állásáról az ötlet közzétételi helyén legalább negyedévente tájékoztatást kell adni úgy, hogy abból egyértelműen kiderüljön a megvalósítás folyamatában bekövetkezett legutolsó változás időpontja is. Ennek érdekében a nyertes ötletek megvalósítása érdekében meghozott valamennyi döntést és megkötött szerződést az adott ötlet közzétételi helyén is legalább negyedévente közzé kell tenni.